‫- סדרה של Netflix -‬
‫יוני 2014.‬
‫אתר החדשות המקוון "באזפיד" עורך‬ ‫את מבחן הטעימות האולטימטיבי.‬
‫קוקה קולה מקסיקנית מול קוקה קולה אמריקאית.‬
‫למה?‬
‫הקוקה קולה המקסיקנית המיוצאת לארה"ב‬ ‫מיוצרת לפי המתכון הקלאסי‬
‫ומומתקת באמצעות סוכר קנים.‬
‫זה נורא מבעבע. זה מחרפן אותי.‬
‫אני מנקה את החך.‬
‫אבל בארבעת העשורים האחרונים,‬
‫הקוקה קולה האמריקאית מכילה‬ ‫מרכיב שנוי במחלוקת.‬
‫סירופ תירס עתיר פרוקטוז.‬
‫בפחית יש יותר טעם לוואי.‬ ‫אני מעדיף את המקסיקנית.‬
‫בעימות הסופי,‬ ‫המקסיקנית היא המנצחת הגדולה.‬
‫כן, זאת טעימה יותר.‬ ‫-המקסיקנית היא המנצחת.‬
‫אבל סירופ תירס עתיר פרוקטוז הוא לא‬ ‫מהמפסידים. במיוחד כשמסתכלים על המספרים.‬
‫האמריקאי הממוצע צורך למעלה מ-9.5 ק"ג‬ ‫של סירופ תירס עתיר פרוקטוז מדי שנה.‬
‫הוא נמצא כמעט בכל מדף בסופרמרקט,‬ ‫ובמזונות שאולי לא הייתם מצפים למצוא אותו.‬
‫- טעם טבעי! דל שומן! -‬
‫ב-2020,‬
‫ייצרה ארה"ב 7.6 מיליון טונות של החומר הזה,‬
‫די כדי לצפות את רובע מנהטן כולו.‬
‫ומאז 1975,‬
‫צרכו האמריקאים 168 מיליון טונות של הסירופ.‬
‫כמות שיכולה לכסות את לוס אנג'לס כולה.‬
‫ובכל זאת, מחקר שנערך ב-2016‬
‫העלה ש-53% מהנשאלים מנסים להגביל‬ ‫או להימנע מסירופ תירס עתיר פרוקטוז.‬
‫עם שוק שגודלו 8.8 מיליארד דולר,‬
‫סירופ תירס עתיר פרוקטוז‬ ‫הוא יותר מבולדוזר‬‫ ‬‫כלכלי.‬
‫יצרניו הם שחקני מפתח רציניים‬
‫המחוזרים על ידי פוליטיקאים.‬
‫אני ממש שמח להיות כאן עם החקלאים המדהימים‬
‫שמאכילים את האומה שלנו‬ ‫ומשמרים את אורח החיים האמריקאי.‬
‫אבל המוניטין שלו רחוק מלהיות מתוק.‬
‫ערכו התזונתי נמוך והוא עתיר קלוריות.‬
‫כיצד סירופ תירס עתיר פרוקטוז‬ ‫עלה לעמדת שליטה במדפי הסופרמרקט?‬
‫עוגיות! הילדים רוצים עוגיות!‬
‫ומה הוא עושה לבריאות שלנו?‬
‫- סירופ תירס עתיר פרוקטוז -‬
‫- עד כמה מתוקה העסקה? -‬
‫השנה היא 1971, ולנשיא‬ ‫ארה"ב ריצ'רד ניקסון יש בעיה.‬
‫החקלאים האמריקאים מתקשים. הכנסותיהם צנחו,‬
‫בין השאר עקב עלויות הייצור הגבוהות.‬
‫חקלאי האומה הזאת לא קיבלו‬
‫את חלקם הראוי מהקדמה והשגשוג.‬
‫ניקסון זקוק לקולות האיכרים‬ ‫כדי להיבחר מחדש.‬
‫לכן הוא ממנה מזכיר חקלאות חדש,‬
‫אדם הבקי בעולם החקלאות, ארל בץ.‬
‫- 2 בדצמבר 1971 -‬
‫אני רוצה שמשפחות החקלאים יזכו‬ ‫לפרנסה טובה כמו הבני-דודים בעיר.‬
‫ארבעה חודשים לפני הבחירות,‬ ‫בץ מפקח על מכירת ענק של תבואה,‬
‫בשווי של 750 מיליון דולר,‬
‫לאויבת המלחמה הקרה‬ ‫של אמריקה, ברית המועצות.‬
‫אני חושב שרוב מגדלי החיטה‬ ‫בקנזס יתמכו בסחר עם רוסיה.‬
‫עד מהרה ההכנסה לחוות החקלאיות מזנקת.‬
‫כשהוא נישא על גלי תמיכת החקלאים,‬
‫בנובמבר 1972,‬
‫ניקסון נבחר ברוב מוחץ,‬
‫אחרי ניצחון ב-49 מתוך 50 מדינות.‬
‫מעולם לא חוויתי בחירות ארציות‬ ‫שבהן יכולתי ללכת לישון מוקדם כל כך.‬
‫אבל ב-1973,‬
‫עם דלדול אספקת התבואה בארה"ב,‬
‫מחירי המזון מאמירים.‬
‫באותה שנה, הממשלה מחדשת את חוק החקלאות‬
‫במטרה למקסם את הייצור ולהוסיף תמריץ.‬
‫אם מחיר התבואה ירד מתחת לרף שנקבע,‬
‫הממשלה ומשלמי המיסים ישלמו את ההפרש.‬
‫הגידול הגדול מכולם, וגורם המפתח‬ ‫לאספקת המזון במדינה, הוא התירס.‬
‫בץ מעודד חקלאים לשתול תוך ניצול קרקע מרבי‬
‫ולייצר כמה שיותר כדי לעזור‬ ‫להוריד את מחירי המזון.‬
‫באותה שנה,‬
‫הם מייצרים למעלה מ-40 מיליון טונות תירס‬ ‫יותר בהשוואה לשלוש שנים קודם לכן.‬
‫למעשה, התוכנית של בץ הצליחה טוב מדי.‬
‫עד מהרה יש יותר מדי תירס.‬
‫מה עושים כדי לפתור את עודפי התבואה?‬
‫יפן, ארץ האגדות, ארץ השמש העולה.‬
‫בשנות ה-60,‬
‫מדענים יפנים מצאו דרך לייצר ייצור המוני‬ ‫של ממתיק דביק שעשוי מתירס.‬
‫בץ מבין ששיטה זו‬ ‫עשויה לנצל את העודפים הבעייתיים,‬
‫והוא מעודד יצרנים אמריקאים‬
‫לייצר את הסירופ בקנה מידה מסחרי.‬
‫תעשיית סירופ התירס עתיר הפרוקטוז‬ ‫בארה"ב נולדה.‬
‫אז איך בדיוק מכינים את הממתיק החדשני הזה?‬
‫- גרעיני תירס -‬
‫משרים את גרעיני התירס‬ ‫ואחר כך טוחנים אותם כדי לייצר עמילן תירס.‬
‫שני אנזימים שונים מתווספים לעמילן התירס,‬
‫ומפרקים אותו למולקולות גלוקוז קטנות יותר.‬
‫- מולקולת גלוקוז -‬
‫אנזים שלישי הופך את הגלוקוז‬ ‫לסוכר נוסף בשם פרוקטוז,‬
‫המצוי באופן טבעי בפירות ובדבש.‬
‫מערבבים את הפרוקטוז עם סירופ גלוקוז,‬
‫ומתקבלת תערובת מתוקה ודביקה,‬
‫סירופ תירס עתיר פרוקטוז.‬
‫אבל השם מתעתע.‬
‫תכולת הפרוקטוז גבוהה‬ ‫רק בהשוואה לסירופ תירס רגיל.‬
‫יש בו בערך אותה כמות‬ ‫של פרוקטוז כמו בסוכר רגיל.‬
‫- תכולת פרוקטוז -‬
‫ובכל זאת, כדי שהפיכת תירס לממתיק‬ ‫תעזור להביא לשפע,‬
‫צריך להיות ביקוש לחומר.‬
‫בהתחלה, אין הרבה התעניינות מצד חברות מזון‬
‫לעבור מסוכר, ממתיק שכבר נטעם ונבדק,‬
‫והיה בשימוש במשך 5,000 שנה.‬
‫אבל ב-1974,‬
‫הביקוש העולמי לסוכר מתחיל לחרוג מההיצע,‬
‫בין השאר עקב פגיעה ביבול סלק הסוכר.‬
‫הברוקרים נוכחים בהכפלת מחיר‬ ‫הסוכר הגולמי בתוך בשמונה שבועות.‬
‫לפי גורמים בתעשייה,‬ ‫המחירים גבוהים בגלל מחסור עולמי.‬
‫יש לכך השפעה רצינית על המצב בקופות.‬
‫2.20 דולר…‬
‫זה מגוחך.‬
‫חברות מזון מפנות את תשומת ליבן‬ ‫לסירופ תירס עתיר פרוקטוז.‬
‫יש אספקה כמעט בלתי מוגבלת ממנו‬ ‫והוא מיוצר בארה"ב,‬
‫בעוד 50% מהסוכר מיובא‬ ‫וכפוף למכסות ולמכסים.‬
‫בסוף שנת 1974,‬
‫במשקאות ד"ר פפר, פאנטה וספרייט‬ ‫מתחילים להשתמש בסירופ תירס עתיר פרוקטוז.‬
‫ועדיין, המותגים הגדולים ביותר נמנעים מכך.‬
‫ולמרבה הצער עבור מגדלי התירס,‬ ‫יתרון השוק שלהם לא נמשך זמן רב.‬
‫גידולי הסוכר מתאוששים, ומחיר הסוכר צונח.‬
‫מזקקי התירס לא יכולים לייצר‬ ‫סירופ תירס עתיר פרוקטוז במחיר תחרותי.‬
‫וכאילו לא די בכך, בינואר 1980,‬
‫מחליט הנשיא ג'ימי קרטר‬ ‫להעניש את ברית המועצות‬
‫על פלישתה לאפגניסטן‬
‫באמצעות אמברגו תבואה.‬
‫17 מיליון טונות התבואה‬ ‫שהוזמנו על ידי ברה"מ…‬
‫- 4 בינואר, 1980 -‬
‫מעבר לכמות שהתחייבנו למכור, לא יימסרו.‬
‫השוק הבינלאומי של כל התירס הזה, התכווץ.‬
‫כולם רצו למכור ואיש לא רצה לקנות.‬
‫- 10 בינואר, 1980 -‬
‫מחירי הדגנים צנחו‬ ‫בהפרש המרבי המותר ביום אחד.‬
‫עם צניחתם החופשית של מחירי התירס,‬
‫מחירו של סירופ התירס עתיר הפרוקטוז‬ ‫הרבה יותר נמוך לפתע,‬
‫וסוף-סוף זוכה לתשומת לב‬ ‫מצד מותגי המשקאות הקלים הגדולים.‬
‫ב-1980,‬
‫קוקה-קולה מכריזה שהיא‬ ‫מחליפה לסירופ תירס עתיר פרוקטוז‬
‫50% מהסוכר המשמש לייצור קוקה קולה.‬
‫בתוך חודשיים,‬
‫פפסי משתמשת בו גם במשקאות הקלים שלה.‬
‫בינתיים, אמברגו התבואה של הנשיא קרטר‬
‫נותר מאוד לא פופולרי בקרב החקלאים.‬
‫והיריב שלו בבחירות 1980, רונלד רייגן,‬
‫מגייס את הזעם שלהם לטובתו.‬
‫כשהנשיא "רק" הפעיל את אמברגו התבואה,‬
‫זאת הייתה הצגה‬ ‫עבור העם האמריקני על חשבונכם.‬
‫בליל הבחירות,‬
‫רייגן מנצח ברוב מוחץ,‬
‫ונבחר לנשיא ה-40 של ארצות הברית.‬
‫מעולם לא חוויתי שיעור טוב יותר בצניעות…‬
‫- 4 בנובמבר, 1980 -‬
‫בחיי.‬
‫בשורות טובות לרייגן ולמגדלי התירס.‬
‫ארבעה חודשים לאחר כניסתו לתפקיד,‬ ‫הנשיא החדש מסיים את אמברגו התבואה.‬
‫אולי שוק התירס יתאושש עכשיו,‬ ‫ונרוויח קצת כסף השנה.‬
‫מחיר הסוכר בארה"ב הולך ועולה‬
‫לאחר שרייגן מנהיג‬ ‫מכסות מגבילות על יבוא סוכר.‬
‫סירופ תירס עתיר פרוקטוז‬ ‫חוזר להיות הממתיק הזול יותר.‬
‫כעת, עוד ועוד מהחברות הגדולות‬ ‫לייצור מזון ומשקאות‬
‫מתאמצות להחליף ממתיק.‬
‫והציבור מתחיל לצרוך עוד סירופ.‬
‫ב-1981,‬
‫אמריקאי ממוצע צורך ארבע כפיות‬ ‫של סירופ תירס עתיר פרוקטוז ביום.‬
‫כלומר, כ-6 ק"ג מדי שנה.‬
‫סירופ תירס עתיר פרוקטוז‬ ‫מתחיל לצוץ בכל פינה בסופרמרקט.‬
‫הראשונה במסע הקניות שלנו…‬
‫ממאפים…‬
‫עוגיות! מה עם עוגיות?‬
‫ועד דגני בוקר ואפילו יין.‬
‫אבל רוב הצרכנים לא יודעים דבר‬ ‫על הממתיק החדש הזה.‬
‫מבחינת מתיקות וקלוריות,‬
‫סירופ תירס עתיר פרוקטוז זהה לסוכר רגיל.‬
‫אז מה ההבדל ביניהם?‬
‫מבחינה כימית? לא הרבה.‬
‫סוכר עשוי ממולקולה אחת של גלוקוז‬ ‫הקשורה למולקולה אחת של פרוקטוז.‬
‫סירופ תירס עתיר פרוקטוז‬ ‫מורכב מאותן מולקולות,‬
‫אלא שהן לא קשורות זו לזו.‬ ‫הן חופשיות לרחף להן.‬
‫זה מספק לסירופ תירס עתיר פרוקטוז‬ ‫יתרון כשמדובר במזון מעובד.‬
‫הוא שומר על לחות טוב יותר מסוכר,‬ ‫מאריך את חיי המדף,‬
‫ומשפר את מראה המזון ומרקמו.‬
‫- חיי מדף ארוכים במיוחד! -‬
‫ב-1984,‬
‫חברת קוקה קולה,‬ ‫מרוכשי הסוכר הגדולים בעולם,‬
‫מכריזה שהיא מחליפה את הסוכר‬ ‫ברוב מוצריה בארה"ב‬
‫בסירופ תירס עתיר פרוקטוז.‬
‫כך גם חברת פפסי.‬
‫לפי התחזית, מהלך זה יוסיף‬ ‫כמיליון טונות לביקוש המקומי.‬
‫סירופ תירס עתיר פרוקטוז‬ ‫משתלט לא רק על ענף המשקאות.‬
‫ב-1985 הוא כבר מחליף את הסוכר‬ ‫ברוב מוצרי המזון המעובד,‬
‫ונתח השוק שלו הוא יותר משליש‬ ‫מכל הממתיקים עתירי הקלוריות.‬
‫מוצרים זולים יותר מציפים את מדפי הסופרמרקט‬
‫ואת שוק המזון המהיר.‬
‫זה מצוין לשורת הרווח של חברות לעיבוד תירס,‬
‫פחות לישבניהם של הצרכנים.‬
‫חלה עלייה בצריכת‬ ‫סוגים שונים של מזון מעובד‬
‫עמוסים בממתיקים עתירי קלוריות,‬
‫ובאמצע שנות ה-80, זה כבר ברור.‬
‫האמריקאים משמינים.‬
‫לראשונה, מומחים ברחבי המדינה ‬ ‫מגדירים השמנת יתר כמחלה קטלנית.‬
‫ב-1985,‬
‫כ-20% מהאנשים מסווגים כשמנים.‬
‫בינתיים, רוב האנשים מכוונים‬ ‫את האצבע המאשימה לשומן ולא לסוכר,‬
‫וזה נוח מאוד לתעשיית סירופ התירס.‬
‫- יאם-יאם יוגורט קרמי במיוחד -‬
‫יצרני מזון יודעים שאם מפחיתים שומן,‬ ‫האוכל המעובד הרבה פחות טעים.‬
‫אז כדי לייצר מוצרים דלי שומן טעימים,‬
‫חברות המזון מתחילות‬ ‫להוסיף עוד ועוד ממתיקים,‬
‫כמו סירופ תירס עתיר פרוקטוז,‬
‫כלומר, במזונות דלי השומן יש הרבה קלוריות‬ ‫ממש כמו בגרסאות עתירות השומן שלהם.‬
‫אבל הציבור רעב לתווית דלת השומן.‬
‫אנשים מניחים שפירוש הדבר‬ ‫שאפשר לאכול כמה שרוצים,‬
‫ולעתים קרובות אוכלים יותר מתמיד.‬
‫עבור יצרני מזון,‬
‫דיאטה דלת שומן פירושה רווחים שמנים.‬
‫ומה איתנו?‬
‫אנחנו פשוט משמינים.‬
‫עד שנת 1987,‬
‫כמות סירופ התירס עתיר הפרוקטוז‬ ‫שצורכים האמריקאים הוכפלה ואף יותר,‬
‫ל-8.3 כפיות ביום.‬
‫12.7 ק"ג בשנה.‬
‫שאלנו את אימא ואבא אם אפשר ללכת‬ ‫למסעדת המזון המהיר, אנחנו אוהבים את זה,‬
‫כי יש שם אוכל טעים.‬
‫בין השאר בזכות סירופ תירס עתיר פרוקטוז,‬
‫המזון והמשקאות כעת‬ ‫זולים יותר ומצויים בשפע,‬
‫אבל זוהי רק טעימה מהעתיד לבוא.‬
‫ב-1988, חברת טאקו-בל משיקה‬ ‫את נוהג המילוי מחדש של משקאות קלים.‬
‫מסעדות מזון מהיר אחרות ממהרות לעשות כמוה.‬
‫ב-1989, 26% מהמבוגרים בארה"ב‬ ‫סובלים מהשמנת יתר.‬
‫במהלך שנות ה-90,‬
‫השימוש בסירופ תירס עתיר פרוקטוז‬ ‫הולך ועולה,‬
‫ארוחות הסופר-סייז הן להיט,‬
‫וגודלן של כוסות משקה קל מתנפח.‬
‫ב-1999, הייצור המקומי של הסירופ‬ ‫מגיע לשיא של 9.5 מיליון טונות.‬
‫באותה שנה,‬
‫הצריכה מזנקת לרמות היסטוריות.‬
‫אנשים בארה"ב צורכים‬ ‫11.1 כפיות של ממתיק ביום,‬
‫כלומר 17 ק"ג בשנה.‬
‫ובינתיים, האמריקאים הולכים ומשמינים.‬
‫ב-1999, רמות ההשמנה מגיעות ל-36%.‬
‫לקראת המילניום הבא…‬
‫- ד"ר סטיבן היימספילד -‬
‫אין ספק שהשמנת יתר תהפוך‬ ‫לבעיה הבריאותית החמורה ביותר.‬
‫בתחילת שנות האלפיים,‬
‫מחקר אקדמי על השמנת יתר‬ ‫מצביע על קשר מפתיע.‬
‫החוקרים משרטטים גרף ובו נתונים‬ ‫על צריכת סירופ תירס עתיר פרוקטוז‬
‫בהשוואה לשיעורי השמנת יתר.‬
‫מסלולם של שני הגרפים דומה להפליא.‬
‫הציבור מתחיל לשאול שאלות.‬
‫האם סירופ תירס עתיר פרוקטוז אשם‬ ‫בקו המותן המתעבה של אמריקה?‬
‫זהו חומר בעל ערך תזונתי דל ועתיר קלוריות‬
‫וכפי הנראה הסיבה‬ ‫למגפה של השמנת יתר במדינה.‬
‫אם כן, האם סירופ תירס עתיר פרוקטוז‬ ‫באמת משמין אותנו?‬
‫ובכן, כמו כל דבר שקשור לדיאטה,‬
‫התשובה מורכבת.‬
‫יש הרבה גורמים אחרים להשמנה.‬
‫- נהיגה, הימנעות מהליכה,‬ ‫ פעילויות בישיבה -‬
‫אבל נראה שסירופ תירס עתיר פרוקטוז‬ ‫הפך את המשקאות הקלים לזולים וגדולים יותר.‬
‫מבוגרים אמריקאים גומעים כעת‬ ‫29% יותר משקאות קלים‬
‫בהשוואה ל-25 שנים קודם לכן.‬
‫הוא גם העלה את הפופולריות של מזון מעובד,‬
‫שהוא עתיר קלוריות ונגיש לזלילה.‬
‫אנשים שאוכלים אותו צורכים‬ ‫בממוצע 500 קלוריות יותר ביום‬
‫בהשוואה לאנשים הדבקים במזון לא מעובד.‬
‫מאז 1975,‬
‫הצריכה הכוללת של ממתיקים עתירי קלוריות‬ ‫זינקה ב-25%,‬
‫וצריכת סירופ תירס עתיר פרוקטוז‬ ‫זינקה ביותר מ-1,000%.‬
‫כיוון שהוספת כל אחד מהממתיקים הללו,‬ ‫כולל סוכר, עשויה לעודד עלייה במשקל,‬
‫ככל שנאכל מהם יותר, כך נשמין יותר.‬
‫עד שנת 2007,‬
‫כבר יצא לסירופ תירס עתיר פרוקטוז‬ ‫מוניטין רע.‬
‫בכנות, מה לדעתך תורם יותר‬ ‫למוות של האמריקאי הממוצע?‬
‫מתקפת טרור או סירופ תירס עתיר פרוקטוז?‬
‫אבל סירופ תירס עתיר פרוקטוז‬ ‫הוא אחד הממתיקים המובילים בארה"ב,‬
‫ומביא לרווחים עצומים.‬
‫ב-2008, אחת השחקניות המרכזיות בשוק,‬ ‫חברת ארצ'ר דניאלס מידלנד,‬
‫מדווחת על רווח תפעולי בסך 529 מיליון דולר‬
‫ממחלקת הממתיקים שלה.‬
‫כדי להמשיך לגלגל רווחים,‬
‫איגוד מזקקי התירס (CRA) נלחם בפרסום הרע.‬
‫- אודרה אריקסון, CRA -‬
‫יצרו למוצר שלנו תדמית מעוותת בקרב הציבור.‬
‫הארגון מתעקש שסירופ תירס עתיר פרוקטוז‬ ‫לא יותר גרוע מכל ממתיק עתיר קלוריות אחר.‬
‫סירופ תירס עתיר פרוקטוז‬ ‫שווה ערך לסוכר רגיל…‬
‫- ד"ר ארתור פרנק -‬
‫מבחינה תזונתית, ביוכימית וקלורית.‬
‫וב-2008,‬
‫נראה שההסתדרות הרפואית האמריקאית‬ ‫מסכימה לכך.‬
‫ובכל זאת, כ-53% מהאמריקאים חוששים‬
‫שסירופ תירס עתיר פרוקטוז‬ ‫עלול להוות סכנה בריאותית.‬
‫אבל מבחינת רוב האנשים,‬
‫קשה להימנע ממנו.‬
‫סירופ תירס עתיר פרוקטוז‬ ‫משמש כיום באלפי פריטי מזון.‬
‫הוא נמצא בכל מקום.‬
‫וכמו רבים ממוצרי הלהיט האמריקניים‬
‫הוא הפך לפופולרי ברחבי העולם.‬
‫ב-2009,‬
‫מייצרים בעולם 15.7 מיליון טונות‬ ‫של סירופ תירס עתיר פרוקטוז,‬
‫די כדי להמתיק 53 פחיות משקה קל‬
‫לכל אדם על פני כדור הארץ.‬
‫הרוב המכריע, כמעט 70%,‬
‫מגיע מארה"ב,‬
‫אחריה יפן, ואחר כך סין.‬
‫ארה"ב צורכת הכי הרבה,‬
‫יותר מ-60%,‬
‫ואחריה מקסיקו ויפן.‬
‫מדינות אחרות לא משתמשות בו כלל,‬
‫ורבות מעדיפות את הסוכר המקומי שלהן.‬
‫על אף המוניטין המפוקפק,‬
‫תעשיית סירופ התירס עתיר הפרוקטוז‬ ‫ממשיכה להניב רווחים אדירים,‬
‫בין השאר בגלל התמיכה הכספית‬ ‫שמעניקה ממשלת ארה"ב ליצרני התירס.‬
‫בין השנים 1995 ל-2020,‬
‫סבסוד התירס הפדרלי‬ ‫מסתכם ב-116.6 מיליארד דולר,‬
‫הרבה יותר מכל תעשייה חקלאית אחרת.‬
‫כמה אתה והמשפחה שלך מקבלים בשנה?‬
‫כ-20 דולר לחצי דונם.‬
‫למה?‬
‫אולי בגלל השיגעון‬ ‫של מערכת הבחירות האמריקאית.‬
‫אנחנו נגרום…‬
‫- אוגוסט 2016 -‬
‫לאמריקה לצמוח שוב, לצמוח.‬
‫זה מתחיל בתמיכה בחוות המשפחתיות שלנו,‬
‫כאן באיווה.‬
‫איווה מגדלת יותר תירס מכל מדינה אחרת.‬
‫היא גם המדינה הראשונה‬ ‫שבוחרת מועמדים לנשיאות‬
‫מהמפלגות הגדולות.‬
‫לכן פוליטיקאים רבים להוטים‬ ‫לגייס את קולות מגדלי התירס.‬
‫אני יודעת שאיווה היא המפתח…‬
‫- אוגוסט 2019 -‬
‫למה שיקרה לאמריקה בדור הבא.‬
‫תעשיית התירס כיום עדיין נהנית‬ ‫מהשפעה פוליטית עצומה.‬
‫אבל סירופ תירס עתיר פרוקטוז עדיין מתקשה‬ ‫לנצח בבית המשפט של דעת הקהל.‬
‫מותגים גדולים כמו "פיצה פאפא ג'ונס",‬
‫"ברגר קינג" ו"מקדונלד'ס"‬ ‫מתחילים להתרחק ממנו.‬
‫אנחנו יוצרים תרבות אוכל שונה במקדונלד'ס.‬
‫הוצאנו סירופ תירס עתיר פרוקטוז‬ ‫מהלחמניות שלנו…‬
‫עד 2020,‬
‫צריכת סירופ תירס עתיר פרוקטוז באמריקה‬
‫הצטמצמה כמעט במחצית מאז הגיעה לשיאה,‬ ‫ל-6.2 כפיות ביום.‬
‫כלומר, 2.8 ק"ג בשנה.‬
‫- סירופ תירס עתיר פרוקטוז -‬
‫סירופ תירס עתיר פרוקטוז‬ ‫עדיין שנוי במחלוקת,‬
‫אבל אין ספק שהוא שינה את התזונה האמריקאית.‬
‫המרת השימוש בסוכר העניקה לציבור‬ ‫מזון מעובד זול יותר,‬
‫מילוי מחדש בחינם ומשקאות ענק.‬
‫ובזכות הסובסידיות הממשלתיות‬ ‫העצומות והרווח העצום,‬
‫לא סביר להניח ‬ ‫שסירופ תירס עתיר פרוקטוז ייעלם בקרוב.‬
‫העניין הוא, שלמרות יחסי הציבור הגרועים,‬
‫לרבות מבול של סרטונים במדיה החברתית‬ ‫שמתריעים על הממתיק הזה…‬
‫- ד"ר קלי בירקנשטוק -‬
‫סלקו את סירופ התירס עתיר הפרוקטוז.‬ ‫אל תוסיפו אותו לתזונה היומית שלכם.‬
‫באמת אין הרבה הבדל‬
‫בין סירופ תירס עתיר פרוקטוז לסוכר רגיל.‬
‫באשר לאופן שבו הם משפיעים על טעם המזון…‬
‫זה כבר עניין של טעם.‬
‫בעיקרון הם שווי ערך. הבעיה היא…‬
‫- רוברט לוסטיג, רופא -‬
‫ששניהם גרועים.‬
‫המציאות היא,‬
‫שכשמדובר באכילת יתר,‬
‫קל יותר להאשים את מרכיבי המזון‬ ‫מאשר את ההרגלים שלנו.‬
‫מוטב להימנע מאכילת מזון מעובד‬ ‫וממזונות עתירי סוכר גם יחד,‬
‫אבל כמובן, זה יהפוך את חיינו‬ ‫להרבה פחות מתוקים.‬